Subject: Uue ISO tehnilise komitee “Loov digitaalne disain” asutamisettepanek
From: Anna-Maria Hütt <[email-masked]>
To: <[email-masked]>
Date: Thu, 15 Aug 2024 15:24:26 +0300

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Lugupeetud,

Kirjutan Teile Eesti Standardimis-ja Akrediteerimiskeskusest ning pöördun
Teie poole seoses rahvusvahelisest standardimisorganisatsioonist (ISO)
tulnud ettepanekuga, asutada uus tehniline komitee „Loov digitaalne
disain“ (Creative digital design). Eesti Standardimis- ja
Akrediteerimiskeskuse eemärk on koondada riigi, ettevõtjate, tarbijate ja
teadusasutuste seisukohad ettepaneku kohta.  Kuna Majandus- ja
Kommunikatsiooniministeerium vastutab Eesti digitaalse arengu ja
innovatsiooni strateegiate eest, sealhulgas digitaalse disaini ja sellega
seotud valdkondade arendamise eest ootan tagasisidet, milleks palun
vastata kirja lõpus olevale 4 küsimusele, et kujundada Eesti seisukoht
antud ettepaneku suhtes.

Loov digitaalne disain keskendub inimeste loodud originaalsete ideede ja
kujutiste loomisele digitaalseid vahendeid kasutades, mis mõjutab
märkimisväärselt valdkondi nagu e-mängud, digitaalne kunst, moedisain ja
kinokunst. Praegu pole ühtegi olemasolevat ISO komiteed, mis seda
valdkonda käsitleks, mistõttu on uus tehniline komitee vajalik, et
lahendada loova disaini väljakutseid ja kasutada ära selle kasvavat
potentsiaali.

Uue loodava komitee käsitlusalaks on:

loova digitaalse disaini valdkonnas protsesse ja juhiseid reguleerivate
protokollide standardimine, eesmärgiga luua selged suunised e-mängude,
digitaalse kunsti, moedisaini ja kinokunsti efektide loomiseks. Komitee
töö keskendub protsesside, organisatsioonilise juhtimise ja suutlikkuse
suurendamise standarditele, mis toetavad inimloomingulist disaini
digitaalsetes valdkondades. Oluline on märkida, et komitee on
tehnoloogianeutraalne, keskendudes loovale disainile ega käsitle
IT-tehnoloogia spetsiifilisi aspekte. See initsiatiiv loob olulise
raamistiku tulevikuks, kus loov disain mängib järjest suuremat rolli
erinevates tööstusharudes ja kultuurides.

Tehnilise komitee eesmärgiks on:

luua standardeid loova digitaalse disaini protsessi, juhtimise ja koostöö
optimeerimiseks. See aitab kaasa originaalsete ideede kaitsmisele,
kaugkoostöö edendamisele ning tööstuse mitmekesisuse tugevdamisele, samuti
toetab globaalset majanduskasvu ja digitaalse majanduse arengut. Loov
digitaalne disain keskendub loovatele protsessidele, mitte seejärel
toimuvale digitaalse sisu redigeerimisele ja manipuleerimisele.

Täpsema info leiate manuses olevast ettepanekust. Uudis on leitav ka EVS-i
kodulehel <https://www.evs.ee/et/loov-digitaalne-disain-asutamisettepanek>
.

Oleme huvitatud Teie seisukohast ja ootame sisendeid järgmistes
küsimustes:

-              kas valdkonna standardimine on vajalik?

-              kas pakutud käsitlusala on piisav?

-              millised on haakuvad õigusaktid (EV seadused, EL
direktiivid jne)?

-              kas olete huvitatud osalema loodava ISO tehnilise komitee
töös ja standardite koostamises?

Ootan Majandus- ja Kommunikatsiooniministeeriumi arvamust esimesel
võimalusel, kuid hiljemalt 22.09.2024. Kui Teil on küsimusi või mõtteid
valdkonna standardimise kohta Eestis, siis andke palun teada.

Seda kirja võib teemaga seotud huvipooltega jagada või mulle teada anda,
milliste valdkonna ekspertide ja huvipooltega võiksin veel ühendust võtta.

Teie tagasisidet ootama jäädes,

Anna-Maria Hütt
Standardimiskoordinaator  |  Coordinator of standardisation
+372 5300 6542  |   <mailto:[email-masked]> [email-masked]
|  www.evs.ee

 <https://www.facebook.com/EVS.Standard/>
<https://www.youtube.com/channel/UCL0frTaBQ94Ah2LBan0TorA>
<https://ee.linkedin.com/company/eesti-standardimis-ja-akrediteerimiskesku
s?original_referer=https%3A%2F%2Fwww.google.com%2F>

  <https://www.evs.ee/images/uploaded/CVI/EVS-EAK_email_footer.png>